**ПРОТОКОЛ № 46 – МИ**

Днес, 22.11.2023 г. от 17:00 часа, на пл. „ Възраждане” № 1, се проведе заседание на ОИК- Котел, назначена с решение № - 2049-МИ от 28.08.2023 год. на ЦИК

Заседанието се откри от председателя на ОИК Цветомира Кънева в 17:00 часа.

На заседанието присъстват 11 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Постъпила молба от Сюлейман Алиев Краев
2. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО****ГЛАСУВАНЕ** | **ГЛАСУВАЛ****ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Димитър Любозаров Въндев** | **„ЗА”** |
| **Йордан Иванов Кръстев** | **„ЗА”** |
| **Минко Вичев Стефанов** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Екатерина Иванова Борисова** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |

Дневният ред се прие от ОИК с мнозинство от 11 гласа “ЗА”.

**По т. 1 от дневния ред:** председателят на комисията прочете проект на решение –

Постъпила молба от Сюлейман Алиев Краев.

В ОИК Котел е постъпила молба от Сюлейман Алиев Краев, заведена под вх.№141/21.11.2023г. във входящия регистър на комисията, с която същият отправя желанието си да бъде отписан, като регистриран в кандидатската листа за общински съветници предложена от ПП ГЕРБ за участие в изборите за общински съветници и кметове проведени на 29 октомври 2023г. и съществуващ в регистър „Б“ на 15 / петнадесето / място на ПП ГЕРБ, като същият навежда, като основание за заявеното с молбата желание, която нарича причина – сключване на трудов договор с община Котел.

След като ОИК Котел се запозна с така постъпилата молба счита, че не е налице правно основание и хипотеза съгласно ИК, ЗМСМА и принципни решения на ЦИК, която да урежда заличаване на неизбрани общински съветници от листата на предложилата ги политическа партия след провеждане на изборите. Също така, ОИК Котел счита, че към датата на постъпване на молбата, г-н Сюлейман Краев няма качеството на обявен за избран общински съветник, което да е в противоречие с намеренията му да сключи трудов договор с община Котел или с който и да е друг работодател.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 87, ал. 1, т. 1 на ОИК - Котел,

**Р Е Ш И:**

ОТКАЗВА и не уважава молбата на г-н Сюлейман Алиев Краев, с която заявява желание за отписване от кандидатската листа на ПП ГЕРБ.

Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

**По т. 2 от дневния ред**: не постъпиха въпроси за обсъждане.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................
/Цветомира Кънева/

**СЕКРЕТАР:** /п/........................
/Събина Георгиева/